**Házirend-Akácvirág Airport Bogi Apartman**

Házirendünk célja, hogy a szükséges információk birtokában nyugodt, kellemes pihenést biztosítsunk és elkerüljük az esetleges félreértéseket.

A HÁZIREND az apartmanban tartózkodó valamennyi vendégre vonatkozik.

***Érkezés és elutazás:***

A szobák az érkezés napján 15 órától foglalhatók el, kérjük kedves vendégeinket, a szobákat elutazás napján 10 óráig elhagyni szíveskedjenek. Eltávozáskor és éjszakára kérjük a kapukat és az épület bejáratait kulcsra zárni! A szobák elhagyásakor az ablakok és ajtók zárására fokozottan ügyeljenek. A szálláshely végleges elhagyásakor a kulcsot le kell adnia szállásadó részére. A kulcsok esetleges elvesztése esetén a vendégek kötelesek azt haladéktalanul jelezni és annak árát, illetve a zárcserét a szállásadónak megtéríteni.

***Berendezés:***

Kérjük a szálláshely épületeit, eszközeit rendeltetés-szerűen használni, a tűz- és baleset-védelmi szabályokat betartani. A házban található berendezési tárgyakat csak a szállásadó előzetes hozzájárulásával lehet átrendezni.

A szállásadó nem vállal felelősséget a nem rendeltetésszerű használatból adódó esetleges anyagi károkért vagy balesetekért.

A benti berendezési tárgyakat (ágy, ágynemű, pléd, asztalok, székek, stb.) kérjük, ne vigyék ki a kertbe. A szállás területén okozott kárt a károkozó vagy annak törvényes képviselője köteles megtéríteni.

***Dohányzás:***

A szálláshelyen, 18 éven aluli vendégek szeszesitalt nem fogyaszthatnak, nem dohányozhatnak! Az épületben dohányozni, valamint füstölőt használni tilos! A kertben dohányzásra kijelölt helyek: a kiépített tűzrakóhely környéke, valamint a ház terasza. Szíveskedjenek a dohányzást ezekre a helyekre korlátozni, továbbá hamutartót használni! Az ingatlanon tilos petárdákat, robbanóanyagokat és egyéb pirotechnikai termékeket használni.

***Étkezés:***

Az apartman jól felszerelt konyhával rendelkezik, kérjük étkezésre ezt a helyiséget használni. Nyáron, jó időben a teraszon is lehetőség van az étkezésre**.   Kérjük, a szobákban ne étkezzenek!**

***Értékek:***

A szálláshely területére behozott személyes értéktárgyakért (pl. ékszer, telefon, laptop) , valamint az udvaron és az utcán álló gépjárművek biztonságáért felelősséget nem vállalunk. A talált tárgyakat kérjük leadni a szálláshely vezetőjének.

***Állatok:***

Az apartmanba háziállatot tilos bevinni a higiénia betarthatósága miatt.

Megértésüket előre köszönjük!

***Látogatók fogadása:*** Az apartmant a megrendelésben szereplő számú vendég veheti igénybe. A szállásadó jogosult - előzetes bejelentés nélkül - ellenőrizni, hogy a szálláshelyen a fizetett létszámban tartózkodnak-e a vendégek.
Az apartmanban a vendégeknek a tulajdonossal történő egyeztetés után lehetőségük van látogatók fogadására, kizárólag a közösségi helyiségekben. A megbeszélt időponton túl maradó látogatóknak a mindenkori szállásdíjat számoljuk fel.

***Szemét elhelyezése:***

Kérjük, ügyeljenek a rendre és a tisztaságra. A háztartási szemét gyűjtése a konyhában található szemetesben lehetséges. Ha ez megtelne azt az Önök itt tartózkodása alatt kérjük, ürítsék ki azt, az udvaron található nagy kukába, valamint az elutazáskor a konyhában ne hagyjanak mosatlan edényt, ill. szemetet. Új szemeteszsákot a mosogató alatti tárolóban találnak.

***Parkolás:***

Kérjük, hogy autóikkal úgy parkoljanak le, hogy épület többi lakóját ne korlátozzák a szabad mozgásban / parkolásban!

***Takarítás*:**
Az apartmant vendégeink tisztán veszik át. Ott tartózkodásuk alatt a tisztaságról maguknak kell gondoskodniuk. Egy hétnél hosszabb tartózkodás esetén egy alkalommal takarítást, ágyneműcserét és törölköző cserét biztosítunk.

***Kert:***

A kertet a házigazda gondozza. Kérjük, ügyeljenek a növények épségére, legyen az virág vagy zöldség. Mint minden háztartásban, az apartmanban is előfordulhat, hogy valami a vendégek hibáján kívül tönkremegy, vagy meghibásodik. Ha valamilyen rendellenességet észlelnek, az esetleges komoly károk megelőzése érdekében szíveskedjenek azt a szállásadónak haladéktalanul jelezni. Balesetről, vagy egyéb rendkívüli eseményről a szállás vezetőjét azonnal tájékoztatni kell.

***Egyéb:***

A vendégek és a szomszédok nyugalmának biztosítása miatt, az apartmanban 22-08 óra között tilos hangoskodni, zenélni vagy hangos zenét hallgatni. A tulajdonos fenntartja a jogot, hogy a botrányosan viselkedő, a házirendet be nem tartó vendégeket nem fogadja, illetve az apartmanból azonnal eltávolítja. ***Transzferszolgáltatást a szálláshely nem vállal.***

Felhívjuk figyelmét, hogy a tulajdonosnak nem áll módjában felelősséget vállalni és kártérítést fizetni az önhibáján kívül történt eseményekből eredő károkért (pl. természeti csapás, jégeső, tűz, áramszünet stb.).Fenntartjuk a jogot a vendégkörünk megválogatására. Ittas állapotú, agresszív hajlamú vendégeket nem fogadunk!A házirend megsértése esetén, a szállás lemondásra kerülhet. Ebben az esetben a vendégnek nem áll módunkban visszafizetni az esetlegesen fennmaradó napokat***. A szállás igénybevételével magától értetődik, hogy a vendég elolvasta, megértette és elfogadta a házirendben foglaltakat***

***Taxi rendelés***

 ***Főnix Taxi***

Tel.: +36 52 444-444

E-mail: fonixtaxi@fonixtaxi.hu

Web: [www.fonixtaxi.hu](http://www.fonixtaxi.hu/)

***Bolt***

Email:
debrecen@bolt.eu

Diszpécserszolgálati telefonszám - Taxirendelés esetén
+3614445154

Sofőr és utas telefonos segítség
+3614445154

***City taxi***

Tel.: +36 52 555-555

E-mail: info@citytaxidebrecen.hu

***Bolti vásárlás***

***Mybox bevásárlópark***

4030 Debrecen, Mikepércsi út 168

***Spar szupermarket***

4030 Debrecen, Somlyai u. 3

***Kis boltok***

4030 Debrecen, Szávay Gyula u. 55

4030 Debrecen, Lázár u. 17.

***Tesco***

4030 Debrecen, Mikepércsi út 73/a,

Amennyiben elégedettek a szállás szolgáltatásaival, kérjük írjanak véleményt online felületeinken. Bármilyen panaszt figyelembe veszünk, és megoldunk személyesen, munkaidőben 10.00-től 20.00-ig. Ilyenkor kérjük, hívjanak a következő telefonszámon: +36 30 322 0905 vagy a +36 30 264 7062 számon.

Kellemes kikapcsolódást és jó pihenést kívánok

Radácsi István/üzemeltető

Debrecen, 2024. július 31.